
IMMUNE 
Înştiinţare. 


Rugăm pe toti câţi au binevoit să primească această 
Joaie să grăbească cu trimiterea plăţii de abonament, 
Administraţia foii „ȚARA NOASTRĂ“. 





Cetitorilor. 


Pe toţi, cărora le ajunge in mâni această foaie îi 
rugăm să o cetească și dacă o socot de potrivită 
trebuintelor țărănimii să o răspândească între oa- 
menii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
Pe jumătate de an . . . . 2 y 
Pe trei luni .. . . . . . . 1» 


Banii să se trimită la Administrația revistei 
„Para noastră“, Sibiiu — Nagyszeben. Asociaftiune. 





Toți cărturarii noștri, mai ales cei ín atingere apropiată | 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folos: de un grai înțeles de 
popor, ca să nu fn siliți a supune schimbării în redacție ar- 
ticolele. 

Pentru articolele bune dám si o cuvenitá rás- 
plată báneascá. 





© BCUCIuj 





Anul |. 20 Maiu 1907. Nr. 2I. 


ŢARA NOASTRĂ 


Revista poporală 
à „Asociaținnii pentri literatura rom, gi aim poporului rom." 
















Redacţia si admini- 
stratia : 
Sibiiu (Nagyszeben) 


Abonamentul: 


peunan . 4 cor, 
pe o jumătate "de an 1 » 
pe trei luni . . 
pentru România . 







REDACTOR: 
OCTAVIAN GOGA. 


E Eu Str. morii, 6. 






f 
CUM SĂ VORBIM? 


«Încă aceasta vă rugăm să luaţi aminte, că românii 
nu grăiesc în toate țările întrun chip, încă nici într'o fară 
toți întrun chip, pentru aceea cu nevoie poate să scrie cineva 
să înfeleagă toți grăind un lucru unii într un chip, alții într'alt 
chip; au vestmánt, au vase, au altele multe nu le numesc 
întrun chip. Bine știm, că cuvintele trebuie să fie ca banii, 
că banii aceia sunt buni, cari umblă în toate ţările, așă si 
cuvintele acelea sunt bune, cari le £nfeleg fofi; noi drept acea: 
ne-am silit de încât am putut, să izvodim așa, cum să ínfe- 
leagă toți, iară de nu vor înțelege toți, nu-i de vina noa- 
stră, ce-i de vina aceluia, ce-au răsfirat Românii prin 
întralte țări, de și-au amestecat cuvintele cu alte limbi, de 
nu grăiesc toți întrun chip.» 

Scos-am cuvintele ‘acestea din Predoslovia noului 
testament din anul 1648 cătră Măria Sa Craiul Ardea- 
lului, Cinstitului si Luminatului si infrumsefatului cu 
destoinicie si creștinătate, Milostivului George Rákocy, 
cel mai mare, din mila lui Dumnezeu Craiului Ardealului 
$i celelalte... 

Pusune-am si noi în gând fraţilor Români ca în foaia 
«Tara Noastră» să vorbim pe limba noastră, să scriem 
la înţelesul „tuturora. 

Gândul nostru fost-a, ca să dăm poporului nostru 
învățătura, să cunoască cine a fost moșii și strămoșii no- 
ştri, cine suntem azi noi, și ce vrem noi ca mâne să fie 
copiii nostri. 

Înțeleptul și. mult hulitul nostru mitropolit din acea 
vreme Simeon Ștefan Simonoviciu pus a fost de stă- 
pânirea de atunci, să scrie românește cătră poporul cre- 
dincios, ca prin mijlocirea limbei să se furișeze în inima 
poporului veninul legii calvine, să se stingă din inima. 
lui credința cătră biserica noastră dreptcredincioasá, si 
deodată cu desbrăcarea de credința strămoșească să de- 
sbrace poporul nostru de datinile părinţilor, de obiceiuri, 
să se desfacá de credința Românilor din alte ţări si de 
sub alte stăpâniri, ca apoi rupt de trunchiul cel mare al 
neamului să ne pierdem în calvinism deodată cu legea 
și cu obiceiurile şi limba noastră. 

Și mitropolitul care s'a jertfit pe sine, și de ură şi 
de hulă sa dat spre a mântui pe poporul său, grăit-a 
cu Psalmistul: «/z calea aceasta — ascunsumi-au cursă 
mie», si iarág: «Păzește-mă de cursa, care mi-au pus 
mie» şi spus-a poporului român de aici, cá mai sunt si 
in alte țări Români cu aceaș limbă, Români de aceas lege, 
și dacă este deosebire între ei, aceea este numai la unele 
vesminte, sau la unele vase, le-a dat însă să înţeleagă că 
sunt toți de un neam, toți de o lege, cá deci nu suntem 
singuri numai noi cei de aici pe fața pământului. 

Si poporul nostru a înțeles, si Români au rămas, 
credincioși bisericii româneşti au rămas și sunt până în 
ziua de azi. — . 

Si până azi românește vorbim toti Românii, şi noi 
cei de aici, si cei din Tara românească, si cei din Bu- 
covina, și cei din Sârbia, si cei din Bulgaria și cei din 
Macedonia, și cei din Basarabia, toţi o lege avem, toţi o 
limbă vorbim, o limbă pe care toți o cunoaștem. 

Suntem împrăștiați, tare împrăștiați, noi Românii, si 
gândul nostru se opreşte azi la frații nostri cei din Ma- 
cedonia. 

Poporul nostru cunoaște istoria lui Alexandru Ma- 
chedon din frumoasa carte Alexandria. In ţara aceea 

trăiesc de 16 sute de ani Români, cari şi-au păstrat prin 
toate veacurile și legea și limba, și neamul lor. 

Românii aceștia cu năcazuri și-au dus traiul în tot 
cursul veacurilor, paremi-se însă că ale lor năcazuri nici 
odată n'au fost așă de mari, ca si acuma. 

Asuprirea'de acuma nu vine dela Turcul păgân pentru 
legea Românului, ci ea vine dela Grecul de o lege, și vine 
pentru dimba Românului. 

In scurtă vreme Românii din ţara lui Alexandru Ma- 
chedon s'au deșteptat, și preoți luminati, dascăli lumi- 
nați — căci si la ei ca si la noi preoțimea si dáscálimea 
a ţinut sufletul în popor — zicem preoți și dascăli luminafi 
au cerut în biserică și în școală limba românească. 

De aici au pornit asupririle, pentru limbă este asu- 
prit acolo Românul. 

Poporul acesta e vrednic, ca noi azi să ne aducem 
aminte de el căci multe lucruri bune şi folositoare am avut 
noi Românii din ţara noastră dela Românii din Macedonia. 

In veacul al 18-lea, goniti de Turcii barbari, Românii 
din Macedonia au trecut în ţara noastră, si aici pe la 
Oraşe s'au aşezat ca neguţători si sub numirea de Greci 
au avut voie să poarte negoț. Sub numirea de Greci 
sunt ei cunoscuți în veacul 18 si al 19. Prin orașele de 
frunte din Transilvania și Ungaria a fost negotul în mâ- 
nile lor, și ei au zidit pretutindenea biserici, și în acelea 
se rugau lui Dumnezeu, și puţinii Români de ai noștri, 
dela orașe, lângă aceste biserici se adăpostiau. Dela ei 
avem bisericile noastre de prin orașe, începând dela Brașov, 
Făgăraș, Sibiiu, Cluj, Sebeș, Orăştie, Murăș-Oşorheiu 
până la Oradea mare, Mişcolţ, Pesta și Viena. 

Din Românii aceștia au ieşit bărbaţi mari ai nea- 
mului românesc, din Românii macedoneni a ieșit Marele 
Andreiu Șaguna, regeneratorul bisericii ortodoxe, și în 
iarna anului viitor 1908 se împlinesc 100 de ani de când 
a văzut lumina zilei în Mişcolț acest mare bărbat al 

neamului nostru, și primele seminţe de evlavie în sufletul 
lui s'au sădit în biserica ortodoxă a Românilor macedo- 
neni din Miscolt. 

Din neamul acesta a rásárit marele bárbat Emanuil 
Gozsdu, care întreagă averea sa o a lăsat Românilor ort. 
de aici, din care avere se dau azi ajutoare copiilor de 
Români, cari învaţă bine, si se dau ajutoare anual în sumă 
până la 100,000 coroane. 

Din neamul acesta își are obârșia cunoscuta familie 
Mocsonyi, care bisericii catedrale din Sibiiu a dat ea 
singură 00,000 coroane. | 

Acest popor român e acuma asuprit de Greci. 

Și Grecii vrășmași neamului nostru voiesc să stâr- 
pească limba românească din temelie. Ca fiare sălbatice 
năvălit-au asupra neamului românesc de acolo, jăfuind 
și omorând tot ce le stă în cale. 

Se potrivesc deci și la poporul Român de acolo 
cuvintele poetului dela noi: 


«Acum se 'ncearcá cruzii, în oarba lor trufie, 
Să-ne răpească Limba, dar morți numai o dăm.» 


Se silesc ei dușmanii neamului nostru, dară silintele 
lor zădarnice sunt, căci Românul din Macedonia nici mort 
nu-și lasă limba sa. 

Le-am spus acestea pentruca poporul nostru să stie 
ce se întâmplă printre fraţi, și să tragă învățătură. 

Trecut-am si noi prin asemenea vremi grele, prin 
asemenea ispite, trecem și azi prin grele cercări, deci 
să învăţăm dela frati, să învăţăm bárbátie și încredere 
în Dumnezeu. 

Să ne ţinem legea, și să ne vorbim limba, limba 
curată și nestricată a poporului nostru, limba lui necor- 
cită, pe care toti să o înţelegem. 

Sá vorbim deci bine românește. M. V. 

SFATURI DOCTOREȘTI. 


Românul vorbește adeseori de sănătate. Când işi ia rămas 
bun dela cineva,, zice: rămâi sănătos; când pleacă din casa cuiva, 
zice: sănătate bună; când are vre-un năcaz, -nu-și doreşte altceva 
decât să-i țină Dumnezeu sănătatea. Cu toate acestea el nu-şi 
prea vede de sănătate; mai multă grije are de vitele sale, decât 
de sănătatea proprie. 

Sunt multe pricine, cari strică sănătatea, agadará vor fi si 
multe boale între Homânașii noştri. Multele' boale ii face nepu- 
tincioși pentru lucru, ii duce cu grámada în gura morţii. In 

Cort ţigănesc. 

adevăr eu grămada. In un singur an (anul 1904) si de'o singură 
boală au pierit in tara noastră 77 de mii gi 923 de suflete. A 
$easa parte au fost Români de ai noștri. Au pierit câţi am spus, 
dar bolnavi au fost, fără îndoială cu mult mai mult. Nu toti 
bolnavii mor. : 

Vă puteţi acuma închipui, câte zile de lucru pierdute, câtă 
pagubă rămâne după atâta boală şi câtă supărare după atâta moarte. 

Asà nu, e bine. Noi am dori, ca tot Românul să fie sănătos 
ca mărul, să poată luerà si agonisi, ca să-și susțină familia şi 
să-și crească copilagi. Si am mai dori, ca să peară cât mai 
Puţini Români, să ne inmultim ca năsipul mării, 

Numai un neam plin de sănătate si număros poate rüzbi 
şi ajunge stăpân pe bunătăţile lumii acesteia. 

De bună seamă nestiinta e pricina de căpetenie a acestui 
rău. Pentru aceea ne-am hotărit, ca prin „Jara noastră“, foaia 
Românului dela sate, să propoveduim unele învățături cu privire 
la păstrarea sănătăţii, învățături ce vor folosi bogatului ca şi să- 
racului, iseusitului ca şi neiscusitului, căci nimenea nu poate fi 
așă de înţelept, ca să nu mai aibă ce invátà dela altul. 

Toate învăţăturile sunt folositoare, dar de bună seamă mai 
de folos sunt învăţăturile privitoare la sănătate. Zice-se doară şi 
în sfânta scriptură, că sănătatea şi buna tărie mai bună este decât 


tot aurul. 
* 


Mai ales unele obiceiuri rele aduc multă stricăciune ; obiceiuri 
cari izvoresc din nepricepere, din negtiintá. | 

Voiu spune, de astădată, numai o datină rea dintre cele multe: 

E zi de sărbătoare la casă; mâncare multă și beutură pe 
masa Românului. Mâncă și bea mie şi mare, ba plosca cu ra- 
chiu (cu otravă ar trebui să zic) atinge și buzele mititelului care 
suge încă la pieptul mamei sale.. 

E un obiceiu urit acesta gi foarte stricácios pentru sănă- 
tatea copilului. Rachiul strică şi celor mari, cu atât mai mult 
copilului mie dela ţâţă. 

.. Rachiul opăreşte gura şi stomacul copilului, îi strică sângele 
şi îi tâmpeşte creerul. Un stomac opărit nu mai poate mistui 
hrana, în urmare tot trupul slăbește până să ajungă acolo de. 
unde nu mai este reîntoarcere. Un sânge stricat e destul, ca să 
ajungi pe mâna cioclilor. 

Decât să trăiască copilul e cu un creer tàmpit, mai bine să-l 
ia Dumnezeu, 

E rău, foarte rău acest obiceiu. De aceea zic tuturor ce- 
titorilor acestei foi: nu daţi rachiu copiilor! nu-i otrăviţi cu 
această beuturü netrebnică! Ba mai mult: spuneți neamurilor si 
cunoscuţilor să se lase de acest obiceiu urit. Sá nu se imbete 
cu apă rece ‘răspunzând, că copilul cutăruia trăiește, deşi a fost 
îndopat destul cu rachiu. Da, copilul cutăruia trăieşte, decât 
uitativá bine la el; e mai mult mort decât viu. 

Nu copii slăbănogi, ofiliti, ne trebuie nouă, ci copii indesati, 
roşii la faţă ca mărul cel frumos şi sprinteni ca piperul. 

Dar pentru astădată destul. Dr. 1. B. 

SAU SCHIMBAT VREMURILE. 


Comuna mea odinioară Petrovasila, iar acum Român- Petre, 
sau cum îi zicem noi Românii, Petrea-Română, e una dintre frun- 
tașele comune ale comitatului Torontal, căci are aproape șapte 
mii locuitori, toţi Români, 

Petrovicenii sunt plugari, hotarul comunei, neted ca masa, 
are pământ foarte bun şi roditor, cum e cea mai mare parte din 
pământul falnicului Bánat. Din această pricină se zice, că Bünatul , 
e grânarul Europei. 

Si Românilor Petroviceni, ca la toti Românii de aici, dela 
moși-strămoși le-a rămas plugul şi coasa, şi ei, cu nestrămutată 
sfințenie, tin la aceste două lucruri. 

Din ziori de zi, până târziu seara, ba vara şi toamna, chiar 
şi noaptea pe lună, țăranul român e la holdá, unde munceşte 
din greu, si totus, foarte mie e numărul acelora, cari cu mare 
greutate pot se facă un pas înainte. Bietul ţăran român nu îna- 
intează în măsură dreaptă cu neamurile conlocuitoare. Sărăcia 
îşi face cuib în casa Românului; lipsele şi neajunsurile înainte 
de vreme îi albese părul capului, ba il silese să-și părăsească 
vatra strămoşească, să părăsească sfântul pământ, unde moși- 
strămoşii lui își dorm somnul de veci, — şi pribegeste în tări 
străine. 

Având înaintea ochilor aceste stări  pligubitoare. întăririi şi 
înaintării. neamului nostru românesc, să ne întrebăm: unde zace 
răul ? ; 








Răul zace în faptul, că vremurile s'au schimbat, iar ţăranul 
român nu ține seamă de această schimbare; ţăranul român nu în- 
lelege glasul vremurilor de astăzi, căci fie el ori-cât de sărac, aibă 
el ori-càt de putin pământ, tine mortis la plug si coasă si nu 
gândește la alte izvoare de câștig. 

Faptul acesta şi-a avut rostul său înainte cu 30— 40 ani, 
astăzi însă de sine cade, căci vremurile s'au schimbat; acum vieata 
e impreunatá cu mai multe greutăţi, cu mai multe datorinte, 
cari toate trebuie răzbite şi împlinite! i 

E mare nenorocire pentru neamul nostru. românesc, că 
fáranul nostru nu imbrátigeazá meșteşugurile şi neguţătoria, cari 
sânt unele diütre cele mai frumoase si bune izvoare de câştig. 

Am zis, că comuna mea natală, are aproape 7 mii. locui- 
tori — dar durere si ruşine! toti meşteşugarii şi 'neguţătorii ei 
Sunt venetici, sânt străini (sârbi -și nemți). 

Când aceşti venetici, mai cu seamă neguţătorii, se aşează 
în comună, sunt lipiti pământului de săraci, în scurtă vreme însă se 
imbogütesc şi mogioarele bietului ţăran român ajung în mânile lor. 

Cât e de trist şi dureros că o comună atât de fruntașă şi 
curat românească, să nu aibă din sinul şi de limba, legea şi 
sângele seu meşteşugari și neguţători!! l 

Astfel de stări nepriincioase se găsesc pretutindeni în satele 
noastre. l 

Drept aceea trebuie să luminăm pe ţăranul nostru asupra 
marei insămnătăţi a meşteșugurilor şi neguţătoriei, şi atunci, când 
va înțelege însemnătatea acestor izvoare de câștig, îi va cüdeà 
vălul de pe ochi, şi cu pași mari va inaintà, se va întări. 

Alex. Tinfariu. 


DOMNUL I. KALINDERU 


ȘI 
ÎMBUNĂTĂȚIREA SORTII SĂTENILOR DIN ROMÂNIA. 


DI I. Kalinderu, care a lucrat şi lucrează cu inimă gi price- 
pere, de un şir lung de ani, pentru îmbunătăţirea sorții sátea- 
nului din România, — este, fără îndoială, una din persoanele 
cele mai indreptátite să-şi spună cuvântul în această treabă mare 
pentru viitorul săteanului şi al ţării. 

Domnul Kalinderu şi-a şi spus cuvântul în adunarea Socie- 
tății sitvicultorilor ce s'a tinut zilele acestea in Bucureşti. lată ` 
ce a spus D-sa: 

E drept că unii nu au pământ de loc, iară alţii au putin, 
dar nu se poate erede, că dacă li s'ar da la toți, şi în întindere 
îndestulitoare, ar scăpă de năcazuri ca prin farmec. 

Nu trebuie uitate împrejurările cari ingreuiazá traiul türa- 
nilor, de pildă: scumpirea peste măsură a arânzilor, fără să fi 
fost deplin îndreptăţită prin îmbunătăţirea solului (pământului) sau 
prin o cultură mai bună; neştiinţa ţăranilor noştri de a lucra 
pământul bine; nepăsarea ce au pentru meserii şi pentru indu- 
striile mici şi chiar pentru toate celelalte mijloace de câştig şi 
în sfârşit lipsa de învăţătură, de pricepere, de prevedere si de 
rânduială în lucrări şi în vieatá. 

DI Kalinderu a pomenit de cele ce a spus altădată că nu 
trebuie degteptate în popor închipuiri primejdioase şi nădejdi de 
neindeplinit, cum nu trebuie să i-se formeze credinţa câ statul. e 
dator să le dea pământ. Statul a dat pământ multor săteni, dar 
nu poate să se desfacă de toate moșiile. 

* 

Vorbind despre schimbările ce trebuie făcute dl Kalinderu 
a spus că mai întâiu se impune o lege pentru ocrotirea muncii 
sătenilor şi stárpirea nedreptütilor pe viitor. 

erg Statul are datoria sá apere proprietatea (averea)... 
dar e o datorie pentru stat a asigurà muncitorilor mijloacele de 
trai şi pe acelea prin cari igi pot împlini chemarea lor de ce- 
tățeni și de capi de familie. 

La noi s'a făcut o lege pentru apărarea lucrătorilor din 
fabrici, e natural să ne ocupăm şi de țăranii muncitori agricoli, 
cari sunt în număr covârșitor. 

DI Kalinderu a stăruit apoi asupra nevoiei de a indrumà 
populația noastră rurală spre industrii, vorbind în acelaş timp 
de trebuinta si însemnătatea societăţilor de consum, pentru vân- 
zarea produselor in comun, asigurarea vitelor şi cumpărarea de 
unelte agricole. 

După d-sa, e nevoie de o bancă rurală, un aşezământ in- 
temeiat fără participarea statului, dar supraveghiat de el. O ase. 
menea bancă ar puteă cumpără şi deadreptul moşiile scoase la 
vânzare, pe cari le ar da apoi sătenilor în loturi (părți) după pu- 
terea fiecăruia. Dar vu trebui luate garanţii pentru plata anui- 
tàtilor. 

Se simte trebuinta ca toate deregătoriile de jos până. sus 
să ocrotească drepturile plugarilor şi să le înlesnească apărarea 
lor. Toate deregătoriile trebuie indreptate spre a-şi câştigă de- 
plina încredere a sătenilor. Incredere deplină trebuie să-şi câş- 
tige si doftorii, preotii şi învățătorii 

Pentru luminarea săteanului mai sunt incă multe de făcut 
şi se poate face prin cursuri de adulti, şezători, biblioteci şi 
poveţe. Pe Domeniile coroanei ţinându-se seamă de aceste mijloace 
de cultură, ţăranii nu s'au răsculat, ci din contră au apărat pro- 
prietatea contra năvălitorilor. 

Mai departe d! Kalinderu u dat sfaturi proprietarilor şi arân- 
dasilor cá nu poate fi decât spre folosul lor dacă ajută și ei 
la luminarea poporului și la uşurarea vieţii. Aceasta o pot face 
prin învoieli drepte, prin luarea asupra lor a unor nevoi obşteşti 
$1 prin înființarea de nouă venituri. 

D} Kalinderu a făcut apoi apel la silvicultori se deà poveţe 
sătenilor că prin răscoale şi jafuri nu pot ajunge la o stare mai 
bună pentru ei. 

Vorbind despre despăgubirea proprietarilor, di Kalinderu a 
spus că, e o datorie a statului de a veni, pe câte cu putință in 
ajutorul celor cari au suferit pagube. 

Așă s'a făcut şi in alte ţări in asemenea impregiurüri. 

K 


lacă uñ șir întreg de poveţe înțelepte cari ar trebui să le 
urmăm toti Românii pentruca să ne putem lumină cât mai in- 
grabă şi să inaintăm cu spor pe toate cărările vieţii. 





uj 

SURDUL. 


Sànt vr'o 42 de ani de când veni la noi in sat un dascăl 
tinár, sprinten, subţirel si ca un bujor de frumos; numele lui 
eră Damian Fulger. El fü cel dintâi dascăl la noi; înainte de 
aceea satul nostru nu avusese şcoală și dascăl. Dascălul acesta 
fu trimis dela vlădicie să invete copiii oamenilor, iar oamenii aveau 
dela di protopop 2 porunci ştraşnice: 1) să-și deie copiii la școală 
$i 2) să deie dascălului Damian Fulger pe toată luna 5 fl. din 
lada bisericii — care vezi bine eră goală — şi de tot copilul, ce 
umblă la şcoală, să deie dascălului câte 10 cupe de cucuruz ori 
de săcară, mai mult adecă pe de două-ori cât dau porcariului 
pentru fiecare pore; că pentru păstoritul porcilor nu dau la porcar 
decât 5 cupe de grăunţe pe o vară, vezi bine îi mai dau şi me- 
rinde, iar dascălului, in loc de merinde, eră să-i deie câte 5 fl. 
pe lună, adecá 60 fl. pe an. Oamenii dela noi, ca oameni de 
omenie, ascultară si porunca vlădicului şi a protopopului, primiră 
adecă pe dascălul în comună şi-i dádurá cáti-va băieţi la școală, 
dar să-i mai deie şi atâta potop de plată, numai putea pofti nici 
vlădicia, nici protopopul; de unde să și iei tu în toată luna câte 
5 fl. că doară banii nu curg pe vale! Bucate încă i-au dat, cine 
şi cát. à voit, mai eucuruz, mai săcară, mai grâu jumátátit; destul 
că i-au dat, cât i-au dat. 

Si dascălul invátà copiii, şi copiii trăgeau la școală, că eră 
glumet şi rizátor, nu mai sta tot cu bâta pe ei: mai cântă, mai 
ieșiă cu ei la câmp, mai si invátà cât le ajungeà priceperea, 
destul că trecea o zi după alta. 

Aşă treci o toamnă şi o iarnă, iar când fü de cătră pri- 
măvară mai mult eră cu băieţii la câmp, pe acolo invátà a cu- 
noagte unele ierburi şi goange, dar mai mult se jucau. Nici nu-i 
luă nime in nume de rău, că doară copii-s copii, iar el încă eră 
tinăr, într'o minte cu ei. Apoi nu eră chip de stat în şcoală, 
când eră ceva-şi vreme bună, că şcoala eră mică și întunecoasă, 
iar afară eră lumină și larg cât vedeai cu doi ochi. 

Dela o vreme au băgat babele de seamă că dascălul cu 
copiii mai des iasă la câmpul din sus de sat, printre arinii cei 
înalţi de lângă moară; iar tot babele mai scosese vorba, că 
domnul dascăl mai în toată ziua întră in casa moráritii, mai să 
beie apă, mai să-şi aprindă ţigara, mai să adăpostește acolo de 
o ploaie, mai de soare, destul că cu ceva podoimă (pricină) nu 
eră zi lăsată de Dumnezeu să nu calce odată pragul morăriţii; 

asà ziceau babele, că, doară gura lor nu-i făcută să poată táceà, 
tpebuie să tot vorbească, mai de unul, mai de altul, că altcum 
fae cobe ca găinile de sete. 

Erà adecă la noi în sat o muiere văduvă numită morăriţa, 
fiindeă bărbatu-so fusese morar la moara grofului cea de peatră, 
ce-i între arini. Morariul eră mort si de zece ani, iar Anigca 
morăriţa tráià numai singură cu fata ei, cu Salvina, care acum 
era fată mare, iar când murise tată-so eră numai de vre-o 7—8 
ani. Până încă eră morariul în vieatá, cumpărase dela unu si 
dela altul câteva bucățele de loc chiar lângă părăul morii, le 
îngrădise giur împrejur cu sălci, cari prinzându-se erau ca o cu- 
nuvă în jurul grădinei; acolo făcuse morarul şi o căsulă, căci 
îşi zise: Cine ştie câte zile voiu aveă, să nu-mi rămână cumva 
muierea pe ulițele oamenilor, fâră o cocioabà de casă; afară de 
aceea, cu grofii cât ești cu slujbă, cât fără slujbă, in toată buna 
vreme te poţi aşteptă să-ţi deie drumul; atunci unde să-ţi pleci 
capul de nu-i aveă cuibul tău, că vulpile au vezunii şi paserile 
au cuiburi, iar omul, că-i om, să nu aibă o cocioabă cât de cât? 
Așă făcu dar morarul, el cu mâna lui, în timp de câţi-va ani, 
o casă foarte bună şi lângă ea o leacá de poeticá pentru 2 vite 
$i un sopru de tinut nutretul. Casa şi grădina-i erau chiar lângă 
moară, numai părăul morii le despărţia. Stànd acolea şi-a crescut 
neste purcelagi, si morăriţa şi-a crescut gâște si rațe și alte 
galite, toamna le-a vândut şi au cumpărat 2 vitele, şi de aci 
încolo merseră apucându-se la câte ceva. Dădu Dumnezeu, că 
morarul ajunse de avea 2 vaci cu lapte, o scroafă mare cu 
purcei şi galite ca un domn. Atunci văzu el că n'ar strică să 
aibă unde-şi pășună vitutele, că să le deie în cjurda satului, ii 
eră peste mână, fiind cu starea la moară, din sus de sat, nu 
în drumul cel mare, pe unde ies ciurzile satului. Eră din sus 
de grădina lui o ripá mare si sacă, numai macriș epuresc făcea. 
Aceea ar fi fost bună de el, dar eră a altora. Intrebând în 
dreapta şi în stânga, că a cui ar fi coasta aceea, află că ar fi a 
lui loşea Urâtului, un nemeş scăpătat şi betiv. Intâlnindu-se 
odată morarul eu loșca chiar la el la moară, dau din vorbă in 
vorbă şi fae târg laolaltă, că adecá morarul să deie scroafa 
cea mare cu purcei cu tot lui loşca pe coasta cea sterpă. Dupüce 
făcură târgul şi beură adălmașul, loșca luă seroafa și o duse in 
târg de-o vândă, să aibă bani de cheltuială, iar morariul să puse 
bărbătește, și ocoli şi coasta cea mare şi starpă cu sade de salcă, 
care toate se prinseră frumos. Dar nu mult după aceea morarul 

muri iar morürita se mută din moară in casa lor, care-i numai 
dincolo de părăul morii, intro grădină mare cât vezi cu ochi, 
ocolită de sălci. Aci crescü Salvina mare; primăvara si vara 
ascultă cântecul pasárilor cosànd la umbra sálcilor şi a arinilor, 
mai stând şi pe lângă cele vitute pe coasta lor, cea seacă, iar 
iarna mai ascultând poveşti pela moară, mai torcând cu muma 
sa în casă, Vecini nu aveau numai pe morariul, care se schimbă 
minteni, minteni, după cum plesniă grofului prin cap, iar ele 
două, Anişca morăriţa cu Salvina, ele erau nestrámutate, că erau | 
in casa lor, care li-o făcuse morarul — fie iertat — până eră in 
vieatá. Atâta gi aveau: casa şi grădina de pe coastă, dar şi 
aceasta rea, cât nici macriş epurese nu făceă cum se cade, și 
aveau vitutele acelea. Aci veniă dascălul Dămian Fulger mai 
în toată ziua. Si nu eră mare minune că venià agà des că căsuţa 
morăriţii eră ca un păhărel, iar Salvina ca un fluturaș de ceia 
după care umblă băieţii cu pălăria în mână. Si Dămian Fulger, 
dascălul încă eră băiat, și eră ager ca fulgerul la umblat, dulce 
la vorbă, cu glas frumos, numai bun de umblat după fluturi ca 
Salvina. s (Va urmà) 
Din popor. 


Foaie verde ca iarba Să-i fae capu 


Rău m'a blăstămat maica, 
Rău ma blăstămat, şi-o plâns 
Şi-a pus mânile la soare 

Să wam. nici o sărbătoare, 
Şi-a pus, mânile la lună 

Să wam nici o voie bună. 


Sus la munte, sus pe plai 
Este un sus cu patru cai 
Unu-i negru pe sub şea, 
Rupe din inima mea, 

Trii îs roşii dinainte, 
Luaţi-le băieţi aminte 
Numai până va 'nserà, 

Și mi-i dați pe mâna mea 
Să-i trec în Moldovia. 


Pădurice de ştejar 

Lasă-mă să tai un par, 
Să-mi fac osie la car, 

Și un mândru buzdugan, 
Să-mi pui mâna pe-un duşman 


Ca bumbacu, 

Şi spinarea 

Ca căldarea 
Și din pielea de pe cap 
Să-mi fae taşcă de tăbac, 
De pe lungul trupului 
Să-mi fac chingă murgului, 
Din pielea de pe picioare 
Să-i fac mándrii cingătoare 
Să mi-o poarte în şezătoare. 


Astă vară-am fost haiduc 
Şi la vară iar má duc. 


Vai ce lume şi ce timp 
Qi ce vreme de câştig 
De omu care-i voinic, 
Da care-i un opărit 
Şede 'n foale învălit 

Şi tot strigă că i-e frig, 
Învălit în nouă foale, 

Şi tot strigă că-i răcoare. 


A. S. 

STIRE. 


Prelegeri poporale. — În 12 Maiu s'au ţinut întâile şi poate 
cele din urmă în acest an dintre cele 12 prelegeri, câte plănuise 
despărțământul Brad în satul Zdrapf. Profesorul T. Suciu din 
Brad a vorbit despre „Inceputul neamului“ nostru şi învățătorul 
I. Russu din Cebea despre „Cultura vitelor“ şi „Ingrijirea fâna- 
telor“. Tárani ascultători abia vre-o 30. Preotul Comşa, care nu 
se laudă cu alta, decât cu inchisoarea lui de când „am ales pe 
Truţa deputat“ se apără că n'a știut numai cu câte-va zile înainte 
şi nu s'a putut „pregăti“ să întimpine „cum se cade“... Nici - 
tinărul candidat de preot Mateiu, nici învățătorul Uibariu n'au 
fost la prelegeri cu sătenii, cari cei mai mulţi căscau gura prin 
birturi neinstiintati. 9i căpătaseră programul cu vre-o 2 luni îna- 
inte, iar cu o săptămână înainte avis nou. A fost vădit că popei 
nostru nu-i place treaba asta cu prelegerile, — nu ştim de ce, 
dar avem nădejde, că de-l va mai tineà Dumnezeu, il vor întrebă 
poporenii săi: De ce părinte? | D 

In 19 Maiu inainte de amiazi tot despürtámántul Brad a 
ținut prelegeri poporale în marea comună .Blájen?, care are 4 
preoţi și 5 biserici. Prof. Dr. I. Radu a vorbit despre „Asocia- 
tiune*, prezidentii şi instituţiile ei (vederi cu schiopticonul), Prof. 
T. Suciu: Inceputul. neamului nostru (s'a arătat cu schiopticonul 
chipul lui Decebal si a lui Traian), Dr. I. Radu: Cultura vitelor 
(cu proiectiuni de schiopticon) si învăţ. I. Rusu: Cultura fâna- : 
telor. Tárani de faţă vre-o 200 din 3 parochii, — preoţi 3. Puteau 
fi insă, după cât e satul si 1000 de ţărani, dar preoţii, deși între 
ei tineri: S, Rusu, I. Sortan (maturizant), P. Stanciu, se vede cá 
sunt tot cu părerile preotului Comga din Zdrapţ. Ni-e tare nà- 
dejdea că-i vor întrebă şi pe ei parohienii: Până când tot aşă? 
Nici dascăli in rânduială, niei vre-o predică, nici vre-un îndemn 
de luminare, deși Blăjenarii sunt cei mai vigurosi zărăndeni, 
oameni trezi şi cu obiceiuri nestricate. 


După amiazi în aceiaș zi prelegeri in satul Mihäleni. T. 
Suciu: Inceputul neamului nostru. Dr. I. Radu: Urmările betiei 
(schiopticon). I. Rusu: Din vieata Dlui Christos (Nunta din Cana, 
răstignirea, învierea, mironositele la mormânt, cu schiopticonul) 
ȘI tot I. Rusu: Ingrijirea fânaţelor. 

. In Mihăleni alţi oameni. Preotul Almágan s'a aşezat aci 
abiă de câţiva ani şi cu toate că aceşti oameni de zeci de ani 
au fost tot ‘cu administratori, sub povetele harnicului preot de 
acum dau vădit înainte. Şi-au zidit şcoală de toată lauda; în 
ea tabelele cele mai nouă, apoi chipurile arhiereilor Şaguna și 
Metianu şi un dulap cu cărţi de cetit: „biblioteca şcolară“, — 
toate în cea mai bună rânduială. Bunul păstor le ţine regulat 
predici cu sfaturile cele mai bune, iar de curând a făcut cu 
Şcolarii, — căci el e şi dascăl — o producţie pentru săteni, dela 

care a rămas venit curat 60 cor. şi se vor folosi pentru cele de 
lipsă la şcoală. e 

Desi numai in aceiaș zi sa hotărit ţinerea prelegerii şi 
la ei, si satul abiă e a cincia parte cât Blăjenii, au fost la 200 
ascultători și cu toate că eră Duminecă după amiazi, nici unul 
beat, toti au ascultat cu cea mai mare luare aminte. — Puţini fae 
şi in vestitul nostru Zarand ca preotul Almágan si cât de ușor ar 
puteă ijucră toţi ca el. R. 


o 


Prelegeri poporale. — Comitetul despürtámántului Blaj al 
Asociatiunii, a continuat după Paști eu o râvnă vrednicá de urmat 
și din partea altor despártáminte prelegerile poporale, la Sâncel, 
Iclod şi Mihalt. S'a explicat sătenilor legea poliției de câmp, 
s'a vorbit despre îngrijirea vitelor, despre folosul și însemnătatea 
băncilor, despre învăţătură şi folosul cetirii cărţilor bune, s'a lá- 
murit rostul Asociaţiunei, s'au dat indrumári şi povete economice 
despre cultivarea napilor şi a cartofilor și n'a lipsit nici desfă- 
surarea începutului neamului românesc, menită a încălzi inimile 
Şi a inültà sufletul ascultătorilor. 

Numai aşă muncind fără zăbavă, si cu dragoste curată pu- 
tem aşteptă mântuirea neamului acestuia. 

Închiderea. cârciumelor. Comunele Gebea, Mesteacán, Căraciu, 
Ribiţa şi June din părţile Zarandului aù. hotărit să închidă câr- 
ciumele ziua întreagă în Dumineci şi sărbători. Comuna Brad 
a hotărit să se închidă cârciumele in Dumiiteci și sărbători până. 
la ameazi şi să se oprească jocurile în cârcime. 

Comuna Buzeul unguresc a hotárit si ea să închidă cárciu- 
mele în Dumineci şi sărbătorile mai mari. i 


e 


In comuna Zohanul vechiu — comitatul Fágàragului — s'a 
întemeiat o Însoţire pentru asigurarea vitelor în caz de nenorociri, 
Ea este a doua întâlnire a puterilor poporului spre a-şi ereià o 
soarte mai bună, lucrând umăr la umăr. Prima este: Reuniunea 
de înmormântare ce a fost întemeiată la 1903 și care înaintează 
frumos, Aşă numita „Tovărășie pentru asigurarea vitelor din To- 
hanul vechiu“ şi-a inceput lucrările şi a inscris vite dela peste 
70 de proprietari în pret de peste 70,000 cor. Inscrierile urmează 
înainte. În şedinţa de constituire ţinută la 28 Aprilie a. c. sa 
ales un comitet de 9 membri (M. Brumboiu, preşedinte; G. Ma- 
noilá, cassar, B. Clococean, notar si alti 6 fruntaşi) cari să con- 
ducă tovărăşia conform contractului-legământ ce sa încheiat 
între cei intraţi în tovărăşie. 








Tiparul tipografiei arhidiecezane, Sibiiu. 

